burgasdotpro/wikipedia huggingface dataset:
Hlavná postupnosť

Hlavná postupnosť Hertzsprung-Russellovho diagramu je krivka, okolo ktorej sa v diagrame nachádza väčšina hviezd. Hviezdy umiestnené na tomto páse sa nazývajú hviezdy hlavnej postupnosti alebo trpasličie hviezdy. Najchladnejšie trpaslíky sú červené trpaslíky. 
Táto línia je zdôrazňovaná, pretože tak spektrálny typ, ako aj svietivosť, závisia na hmotnosti hviezdy iba v nultom rade, ak spaľuje vodík – čím takmer všetky hviezdy trávia väčšinu svojho „aktívneho“ života.
Pri bližšom pohľade sa dá spozorovať, že hlavná postupnosť nie je presná čiara, ale že je trochu rozptýlená. Existuje veľa dôvodov pre túto neostrosť, najdôležitejším z nich je stále nespoľahlivosť pozorovaní, ktorá je ovplyvňovaná predovšetkým vzdialenosťou daných hviezd, ale na ktorú majú dopad aj nevysvetlené dvojhviezdy.
Dokonca aj dokonalé pozorovania by viedli k neostrej hlavnej postupnosti, pretože hmotnosť napokon nie je jedinou vlastnosťou hviezd. Chemické zloženie spojené so stupňom vývoja tiež mierne posúva hviezdu po hlavnej postupnosti, rovnako ako blízke spoločnice, rotácia alebo magnetické polia a ďalšie. V skutočnosti existujú hviezdy s veľmi nízkym obsahov kovov (podtrpaslíky), ktoré sa nachádzajú hneď pod hlavnou postupnosťou, aj keď spaľujú vodík, a takto vyznačujú dolnú hranicu neostrosti hlavnej postupnosti zásluhou chemického zloženia.
Astronómovia občas hovoria o hlavnej postupnosti nultej éry (alebo "zero"-"age" "main sequence," ZAMS). Je to čiara vypočítaná počítačovými modelmi, kde sa nachádzajú hviezdy, keď začínajú vlastnú vodíkovú fúziu.
Hviezdy zvyčajne vstúpia na hlavnú postupnosť a vystúpia z nej v momente ich zrodu, resp. začiatku ich zániku.
Slnko je hviezda hlavnej postupnosti už asi 4,5 miliardy rokov a zostane ňou ďalších 4,5 miliardy rokov. Keď sa v jadre minú zásoby vodíka, zväčší sa a stane sa z neho červený obor.
Údaje hlavnej postupnosti.
Uvedená tabuľka uvádza typické hodnoty vlastností hviezdy hlavnej postupnosti. Hodnoty svietivosti, polomeru a hmotnosti sú v jednotkách Slnka. Skutočné hodnoty jednotlivých hviezd sa môžu meniť v rozmedzí 20-30%. Farby hviezdnych tried udávajú približnú reprezentáciu fotografickej farby hviezdy.
Woodstock (New York)

Woodstock je mesto ležiace v severnej časti štátu New York v USA. Podľa údajov z roku 2000 má 6 241 obyvateľov.
Mesto je známe hlavne tým, že podľa neho bol pomenovaný známy hudobný festival Woodstock, ktorý sa uskutočnil vo vzdialenosti niekoľko kilometrov od mesta na farme v mestečku Bethel.
Woodstock Music and Art Fair

Woodstock Music and Art Fair, skrátene Woodstock bol hudobný festival, ktorý sa konal od 15. do 18. augusta 1969 na poliach patriacich farme Maxa Yasgura pri mestečku Bethel v štáte New York, USA. Miesto konania festivalu sa nachádzalo asi 65 kilometrov od mesta Woodstock. Tento festival, ktorý bol propagovaný ako „Výstava Sviatku veku vodnára: 3 dni mieru a hudby“, alternatívne aj Woodstock Rock Festival (Rockový festival vo Woodstocku), nakoniec prilákal viac ako 460 000 návštevníkov. Napriek zamračenému počasiu a občasným dažďom, na pódiu festivalu vystúpilo tridsaťdva umelcov. Toto podujatie, ktoré sa stalo synonymom kontrakultúry 60. rokov, patrí medzi najväčšie hudobné festivaly uskutočnené v histórii populárnej hudby.
Festival sa stal všeobecne považovaný za kľúčový moment v histórii populárnej hudby, ako aj za určujúce podujatie pre Silent generation (1925 – 1945) a generáciu Baby boomerov (1946 – 1964). Význam podujatia umocnil viac ako trojhodinový dokumentárny film z roku 1970, ktorý režíroval Michael Wadleigh, sprievodný soundtrackový album a pieseň od Joni Mitchell, ktorá sa stala hitom hudobných skupín Crosby, Stills, Nash &amp; Young a Matthews Southern Comfort. 
Po skončení festivalu boli na jeho 10., 20., 25., 30., 40. a 50. výročie konané festivaly, ktoré mali pripomínať jeho veľkoleposť a význam. V roku 2004 tento festival zaradil časopis "Rolling Stone" na 19. miesto svojho zoznamu „50 momentov, ktoré zmenili históriu rock and rollu“. V roku 2017 bolo miesto konania festivalu zaradené dofederálneho amerického Národného registra historických miest (NRHP).
Progres 2

Progres 2 je česká rocková skupina, ktorá pochádza z Brna. Vznikla v roku 1968 pod názvom Progress Organization. Od roku 1977 vystupuje pod názvom Progres 2.
Tvorili ju Zdeněk Kluka (bicie), Pavel Váně (spev, gitara), Jan Sochor (klávesové nástroje) a Emanuel Sideridis (basová gitara).
Premiéru mali v brnianskej Redute 3. apríla 1969.
V roku 1978 mal koncertnú premiéru "Dialog s vesmírem", ktorý bol vôbec prvou rockovou operou v Česko-Slovensku. Album s rovnakým názvom vydalo hudobné vydavateľstvo Panton ako LP v roku 1980. Skladba "Planeta Hieronyma Bosche II." z tohto albumu má zaujímavo vystavané gitarové sólo. Časť textu skladby mala kapela zakázané nahrať na album a tak bol nahradený tajomným mumlaním.
Ejnar Hertzsprung

Ejnar Hertzsprung (* 8. október 1873, Kodaň, Dánsko – † 21. október 1967, Roskilde) bol dánsky astronóm, chemik, člen dánskej a holandskej akadémie vied, riaditeľ observatória v Leidene. Spolu s Henrym Russellom vynašli Hertzsprung-Russellov diagram (1911).
Hoci bol vyštudovaný chemický inžinier, Hertzsprung spravil kariéru ako astronóm špecializujúci sa na fotografické pozorovania hviezd. V roku 1913 vypočítal vzdialenosť k Malému Magellanovmu mraku pomocou cefeíd, ktorá sa používa dodnes na meranie galaktických a medzigalaktických vzdialeností.
Pracujúc nezávisle, obaja, Hertzprung aj Russell, objavili graf, v ktorom je svietivosť hviezd zobrazená v závislosti na ich povrchovej teplote. Počas návštevy Spojených štátov v roku 1910, Schwarzschild, Hertzprungov priateľ a kolega, spoznal Russella, ktorý vo svojich výskumoch došiel k rovnakým záverom. Práca Hertzsprunga a Russella bola prvýkrát vydaná v grafickej forme v roku 1911 ako Hertzsprung-Russellov diagram. Dnes je diagram základnou časťou pozorovateľných dôkazov, ktorú musí teória vývoja hviezd vysvetliť.
Hertzsprungov katalóg hviezdnych farieb a svetelností z roku 1922 odhalil neprítomnosť jasných hviezd stredných farieb medzi postupnosťou obrov a hlavnou postupnosťou v H-R diagrame, dnes nazývanú Hertzsprungova medzera.
Objavil dve planétky: 1702 Kalahari (7. júl 1924) a 1627 Ivar (25. september 1929), ktorá patrí do skupiny Amor.
Uznania.
Ceny
Pomenované po ňom
Čechomor

Čechomor je česká hudobná skupina hrajúca české, moravské a slovenské ľudové piesne v rockovom aranžmáne.
História.
Skupina vznikla v roku 1988 ako folkové združenie s názvom Prvá Českomoravská nezávislá hudební společnost. Prvú zostavu tvorili Jiří Beránek (spev a husle), František Černý (spev a gitara), Jiří Michálek (harmonika) a Antonín Svoboda (husle). Prvý album Dověcnosti vyšiel na prelome rokov 1990 a 1991. V roku 1994 začala skupina pozvoľna prechádzať z akustického poňatia zvuku na elektrický. Do skupiny prišiel nový bubeník Martin Rychta a Michal Pavlík, ktorý v skupine stále pôsobí a bol oslovený aj huslista Karel Holas.
Skupina sa rozhodla pre skrátenie mena na "Českomoravská hudební společnost" a pod týmto názvom vydala v roku 1996 album Medzi horami.
V roku 2002 bol uvedený do kín film Rok ďábla režiséra Petra Zelenku, v ktorom účinkovali spolu s Jaromírom Nohavicom, Karlom Plíhalom a britským hudobníkom Jazom Colemanom. Film získal Českého leva za najlepšiu hudbu k filmu.
Jaz Coleman skupine produkoval v roku 2001 prelomový symfonický album Proměny.
Stálym hosťom skupiny je speváčka Lenka Dusilová.
Slovo

Slovo môže byť:
Slovo (jazykoveda)

Slovo je základná stavebná jednotka jazyka, nesie význam a pozostáva z jednej alebo viacerých morfém. Slová je možné kombinovať do slovných spojení, viet a súvetí. Slovo pozostávajúce z viac ako jednej morfémy sa nazýva zložené slovo. Slovo je základným prostriedkom jazykovej komunikácie. Môže mať lexikálny a gramatický význam.
Lexikálny význam pomenúva (vychádzajúc zo sémantického trojuholníka), osoby, zvieratá, veci, deje, činnosti, stavy a podobne. Ide vlastne o obsah slova.
Gramatický význam znamená, že pri slove sa dajú určiť gramatické kategórie v závislosti od určeného slovného druhu. Ak sa dá určiť lexikálny aj gramatický význam slova ide o plnovýznamové slovo. Ak sa pri nejakom slove nedajú určiť iba gramatické kategórie ide o neplnovýznamové slovo. Takéto slovo vyjadruje možnosť vstúpiť do gramatických vzťahov pri jazykovej komunikácii. 
Pri tvorbe akéhokoľvek textu ako jazykového komunikátu je dôležité uvedomiť si význam jednotlivých slov, aby vzniknuté texty dostatočne odrážali zámer autora s ktorým vstupoval ku tvorbe textu. Súčasne musia vzniknuté texty plniť určitú úlohu v jazykovej komunikácii.
Delenie slov.
Slová môžeme triediť podľa viacerých kritérií. Priradenie jednotlivých slov do daných skupín súvisí s vývinom jazyka a z toho vyplývajúcej dynamiky slovnej zásoby).
Podľa významu sa slová delia na: 
Pri jednovýznamovom slove sa v súlade s teóriou F. de Saussura premieta v našom vedomí iba jeden pojem, ktorý spájame s daným slovom. Pri viacvýznamovom slove sa s jednou konkrétnou lexikálnou jednotkou spája viacero pojmov v našom vedomí. 
Podľa vzťahu medzi významami sa slová delia na: 
Podľa zaradenosti do štýlu sa slová delia na:
Podľa spisovnosti sa slová delia na: 
Nespisovné slová prichádzajú do slovnej zásoby z jednotlivých oblastí Slovenska – tzv. nárečové slová (napr. firangh, trotoar) a z jednotlivých sociálnych skupín – tzv. slang, žargón (napr. kišasonka, vakácie), argot ( napr. čierny psychiater = obušok, spievať = priznať sa), profesionalizmy ( napr. vrchný = vrchný čašník, čierne = čierne pivo, hobľovačka, mláťačka). 
Podľa pôvodu slov, miesta vzniku sa slová delia na: 
Viaceré slová v súčasnosti sú považované za domáce pochádzajú z iných jazykov, ale zdomácneli natoľko, že ich cudzí pôvod dnes nevnímame. Ide o tzv. zdomácnené slová. Patria sem aj slová zo základnej slovnej zásoby (napr. frajer, bifľovať sa). 
Podľa doby vzniku sa slová delia na: 
Podľa citového zafarbenia, citovej príznakovosti sa slová delia na:
Pri využívaní slov v jazykovej komunikácii je dôležitým faktorom prenášanie významu slov na iné slová kvôli štylistickému ozvláštneniu prejavu, jeho významovej naplnenosti a podobne. Nejde pritom výhradne len o texty patriace do umeleckého štýlu. Tento jav sa vyskytuje napríklad pri publicistických textoch a podobne.
Prenášanie významu slov sa môže uskutočňovať pomocou: metafory, metonymie.
Teória automatov

Teória automatov je časť informatiky zaoberajúca sa strojmi s konečným počtom stavov. Skúma ich matematickou reprezentáciou (automat, Turingov stroj).
Konečný automat je definovaný množinou stavov, počiatočným a konečným stavom, prechodovou funkciou a abecedou. Ku každému konečnému automatu existuje gramatika (vytvára slová). Gramatika je jednoznačne definovaná neterminálmi, terminálmi, pravidlami a počiatočným neterminálom. Automat sa dá zapísať tabuľkou, graficky alebo matematickou funkciou.
Príklad na gramatiku (napíše slovo abababab...)
príklad na gramatiku (napíše nepárne číslo v binárnej sústave)
Pirelli

Pirelli &amp; C. SpA je nadnárodná spoločnosť sídliaca v Miláne, Taliansku.
V roku 1872 ju v Miláne založil Giovanni Battista Pirelli. Vo svojich začiatkoch sa zameriavala na gumu a odvodené procesy. Jej aktivity sa stále koncentrujú na výrobu pneumatík a káblov (pre energetiku a telekomunikácie).
V roku 2004 boli pneumatiky Pirelli použité pre Subaru a ďalších pretekárov vo World Rally Championship.
V 50. rokoch 20. storočia Alberto Pirelli schválil postavenie slávneho mrakodrapu v Miláne v oblasti, kde sa nachádzala prvá továreň v 19. storočí: pozri Pirellone.
Michelin

Michelin (celý názov: "Manufacture Française des Pneumatiques Michelin", „Francúzska továreň na pneumatiky Michelin“) je francúzska spoločnosť zaoberajúca sa výrobou pneumatík sídliaca v Clermont-Ferrand vo francúzskom regióne Auvergne.
Známa je aj svojou sériou charakteristických zelených pozdĺžnych a podrobných cestovných sprievodcov a cestovných máp, svojím historickým emblémom Bibendum (po anglicky "Michelin Man") a hodnoteniami, ktoré udeľuje drahým reštauráciám ("Michelin stars").
Veľká koralová bariéra

Veľká koralová bariéra (staršie "Veľká útesová bariéra"; nesprávne "Veľký koralový útes, Veľký bariérový útes"; po ) je najväčšia sústava koralových útesov a ostrovčekov na Zemi. Skladá sa z 2 900 individuálnych korálových útesov rôznych typov a 900 ostrovov a množstvo lagún. Toto územie pokrýva spolu viac ako 20 tisíc kilometrov štvorcových.
Opis.
Nachádza sa v Koralovom mori pri severovýchodnom pobreží Queenslandu v Austrálii. Je dlhá približne , široká 2 až 150 km a možno ju vidieť z vesmíru. Dĺžka útesu je približne rovnaká ako celé západné pobrežie USA. Od pobrežia je vzdialená väčšinou 8 – 180 km. 
Ekológia.
Súčasný korálový útes sa začal formovať pred 6 až 8 tisíc rokmi. Útes je skvelým príkladom biodiverzity a pretrvávajúcej ekologickej a biologickej evolúcie. Miestny ekosystém sa vyvíjal tisíce rokov. Veľké množstvo miestnej fauny a flóry je jedinečnej. Odhaduje sa, že tu žije viac ako 10 tisíc druhov, niektoré sú doteraz nepomenované. Tento koralový útes je najväčšia konštrukcia postavená živými tvormi.
Žije tu šesť druhov morských korytnačiek ("Chelonia mydas, Natator depressus, Lepidochelys livacea, Eretmochelys imbricata, Caretta caretta, Dermochelys coriacea"), štrnásť druhov morských hadov, deväť pozemských hadov a 31 druhov jašterov. Z morských cicavcov je známy dugong morský, delfín čínsky a "Orcaella heinsohni". Počas migrácie sa tu objavuje vráskavec dlhoplutvý a vráskavec minke.
Zaujímavým živočíchom sú tiež dugongy, alebo takzvané morské kravy.
Postupný zánik.
Od konca 19. storočia sa teplota vody zvyšuje, s čím je spojené tiež aj blednutie koralov. Koraly tak prichádzajú o symbiotické riasy, ktoré im zabezpečujú prirodzenú výživu, bez ktorej vymierajú. Ak by sa však situácia s globálnym otepľovaním zlepšila, koraly majú schopnosť regenerácie. 
V posledných rokoch však vedci zaznamenali prírastok koralov na dvoch tretinách plochy útesu. Ide o najväčší prírastok za posledných 40 rokov. 
Ochrana.
V roku 1975 tu vznikla na ploche rezervácia The Great Barrier Reef Marine Park. V roku 1981 bola zaradená medzi biosférické rezervácie UNESCO. Nachádza sa tu aj viac ako 30 historických vrakov rovnako aj staré majáky. Obidve rezervácie nepokrývajú útesy v Torresovom prielive.
Darwin

Darwin môže byť:
Apple (rozlišovacia stránka)

Apple () môže znamenať:
Máj 2005 na Slovensku

2005 : január - február - marec - apríl - máj - jún - júl - august - september - október - november - december- →
Udalosti v minulosti.
2005: január február marec apríl máj
Staroslovenčina (19. storočie)

Staroslovenčina bola adaptovaná čeština s niektorými znakmi slovenčiny, ktorú na radu Jána Kollára zaviedla Viedeň na území Slovenska roku 1849 ako úradný jazyk do nižších zložiek verejnej správy, súdnictva a školstva (vyučovací jazyk na ľudových a čiastočne stredných školách) ako odmenu Slovákom za pomoc Viedni pri porážke Maďarov v revolúcii 18481849. Jazyk sa neujal pre svoju umelosť, nezrozumiteľnosť pre Slovákov a nerešpektovanie slovenského jazykového stavu.
Jej jazykovú príručku vypracoval Andrej Radlinský pod názvom "Prawopis slowenský s krátkou mluwnicí" (1850). Oficiálne sa jazyk používal do roku 1859, ale prakticky sa prestal používať po Hattalovej kodifikácii roku 1852 (hodžovsko-hattalovská jazyková reforma).
Špecifiká.
Základnými znakmi, ktorými sa od češtiny používanej v českých krajinách líšila, boli:
Desperado

Desperado je film amerického režiséra hispánseho pôvodu Roberta Rodrigueza z roku 1995 v hlavných úlohach s Antoniom Banderasom ako El Mariachi a Salmou Hayek ako kráskou Caroline. Je to príbeh osamelého muzikanta, ktorý sa chce pomstiť miestnému drogovému bossovi za smrť svojej milej.
Predchodcom filmu bol El Mariachi, poloamatérska Rodriguezova snímka, vyrobená za sedemtisíc dolárov a pokračovaním bol film "Vtedy v Mexiku", ktorý vyšiel pár rokov nato. Tieto tri filmy tvoria "Mexickú trilógiu".
Dvere do filmového sveta otvorila Rodriguezovi spoločnosť Columbia Pictures. Táto zaradila do svojej distribucii El Mariachiho, ktorý kritika hodnotila ako štýlovo čistý a diváci sa na ňom dobre bavili. Po tomto úspechu nasledoval slávny Desperado nakrútený s rozpočtom sedem miliónov dolárov.
Traffic – Nadvláda gangov

Traffic – Nadvláda gangov je film režiséra Stevena Soderbergha z roku 2000 ocenený Oscarom za réžiu, scenár, strih a vedľajšiu úlohu pre Benicia del Tora (policajt Javier Rodriquez).
Nula

Nula môže byť:
Robert Rodriguez

Robert Anthony Rodríguez (* 20. jún 1968, San Antonio, Texas, USA) je americký filmár a hudobník. Veľa svojich filmov natáča a produkuje v Mexiku a rodnom Texase.
Rodriguez v roku 1992 režíroval film "El Mariachi", ktorý bol komerčne úspešný a zarobil 2 milióny dolárov s rozpočtom len 7000 dolárov. Film mal dve pokračovania: "Desperado" a "Vtedy v Mexiku" "(Once Upon a Time in Mexico)." V roku 1996 režíroval film "Od súmraku do úsvitu" "(From Dusk Till Dawn)" a vytvoril jeho rovnomennú televíznu adaptáciu (2014 – súčasnosť). Rodriguez spolu-režíroval krimi thriller, "Sin City" (adaptovaný podľa rovnomennej komiksovej série) a jeho pokračovanie, "Sin City: A Dame to Kill For". Tiež režíroval filmy "Spy Kids", "Fakulta (The Faculty)", ako aj "Dobrodružstvá na planéte detí (The Adventures of Sharkboy and Lavagirl in 3-D)", "Grindhouse: Planéta Teror (Planet Terror) a Machete."
Je priateľ častého spolupracovníka a filmára Quentina Tarantina, ktorý založil produkčnú spoločnosť A Band Apart. Rodriguez bol istý čas tiež jej členom. V decembri 2013 Rodriguez spustil svoj vlastný káblový kanál s názvom El Rey.
Chetitská ríša

Chetitská ríša (iné názvy: ríša Chetitov, Ríša Chetitov, (ríša) Chatti) bol staroveký štát Chetitov v Malej Ázii v 18. až 13. storočí pred Kr.
Okolo roku 2000 pred Kr. prišli Chetiti do strednej Anatólie a vytvorili niekoľko samostatných kniežatstiev. Asi v roku 1800 pred Kr. kráľ z Kuššara Pitchana so synom Anittašom dobyl mesto Néšaš a urobil z neho svoje sídlo. Dobyl aj Zalpu, Purušchandu, Šalatuvaru a Chattušaš.
Po zjednotení Cheticie kráľ Labarna dobyl západnú Cilíciu. Jeho syn Labarna II. preniesol hlavné mesto do Chattušaša a prijal meno Chattušiliš I. Za jeho vlády sa ríša rozšírila o mestá Arzava a Alalach. Nepodarilo sa mu však dobyť Aleppo, ktoré ovládol až jeho následník a vnuk Muršiliš I. asi v roku 1609 pred Kr. Vtedy Chetiti získali aj severnú Sýriu a mestá Ugarit a Karchimiš. Asi v roku 1594 pred Kr. Muršiliš dobyl a vyplienil Babylon a zvrhol z trónu slávnu dynastiu Chammurapiho. Za toto víťazstvo vďačil spojenectvu s Churittmi. Muršiliša zavraždili švagrovia Chantiliš a Zidantaš. Chantiliša zavraždil Zidantaš a jeho zavraždil vlastný syn Ammunaš. Ammunaša dal potom zavraždiť Chuzzijaš, kráľ z mesta Chakmeša. Potom sa na trón dostal Telipinuš, ktorý vydal zákon o nástupníctve, podľa ktorého má právo na trón priame kráľovo potomstvo. Okolo roku 1460 pred Kr. sa dostal na trón Tutchalijaš II., ktorý úspešne bojoval v Sýrii a Mezopotámii. Jeho syn Chattušiliš II. stratil Kizvatnu. Za vlády Tutchalijaša III. na ríšu zaútočili z východu Kaškovia a z juhu kráľ z Arzavy. Počas týchto vojen bolo zničené aj hlavné mesto Chetitskej ríše Chattušaš.
Po zvrhnutí kráľa Arnuvandaša II. asi v roku 1375 pred Kr. sa na trón dostal syn Tutchalijaša III. Šuppililiumaš I. S novou armádou zaútočil do srdca ríše Mitanni. Keď zvíťazil, na trón dosadil syna porazeného kráľa, ktorého oženil so svojou dcérou. Takto sa zmocnil aj štátu Chajašša. Po týchto víťazstvách sa mu do ruky dostal list od Tutanchamonovej vdovy Anchesenamon. Ponúkala mu svadbu s jedným z jeho synov. Šuppililiumaš súhlasil a poslal jej svojho syna, ktorého však cestou zavraždili.
Na egyptsko-chetitských hraniciach v Sýrii dochádzalo ku konfliktom už za faraóna Setchiho I. a Muršiliša II. Rozhodujúcu bitku zviedli až ich synovia Ramesse II. a Muvatalliš. Táto bitka sa odohrala pri najväčšej chetitskej pevnosti v Sýrii Kadeš. Po nerozhodnej bitke pri Kadeši sa Ramesse II. vzdal plánu na zničenie chetitskej ríše a uzavrel s Muvatallišovým nástupcom Chattušilišom III. "zmluvu o večnom mieri a priateľstve" a oženil sa s jeho dcérou. Táto zmluva je najstaršou dochovanou mierovou zmluvou v dejinách.
Syn Tutchalijaša IV. Arnuvandaš IV. sa stretol s novými nepriateľmi zo západu: Achájcami. Jeho syn Šuppiluliumaš II. v roku 1200 pred Kr. nastúpil na trón, bol to posledný chetitský veľkokráľ. Keď zo západu prišli tzv. morské národy, bola ríša Chetitov zničená. Zvyšné štáty Chetitov pripravili o samostatnosť Asýrčania. Posledná chetitská pevnosť Karchemiš bola dobytá v roku 717 pred Kr. asýrskym kráľom Šarrukínom (Sargonom II).
Zoznam vládcov Chetitov

"Všetky roky sa rozumejú pred Kr."
Odlišné zoznamy chetitských vládcov možno nájsť v anglickej a nemeckej wikipédii.
Inverzný prvok

Nech je daná binárna operácia formula_1 na množine "M". Nech e je jej neutrálny prvok. Hovoríme, že prvok formula_2 je inverzným k a vzhľadom na operáciu formula_1, ak platí:
V prípade, že platí len rovnosť formula_5 hovoríme o ľavom inverznom prvku a podobne, ak platí len formula_6 o pravom inverznom prvku.
Základná veta algebry

Základná veta algebry tvrdí, že každý polynóm stupňa aspoň prvého s komplexnými koeficientami má v telese komplexných čísel aspoň jeden koreň.
Formálne: Nech
kde koeficienty"a"0, ..., "a""n"−1 sú reálne alebo komplexné čísla, potom existuje formula_2 také, že formula_3. Pomocou vety o delení polynómov z toho triviálne vyplýva nasledujúca ekvivalentné tvrdenie: potom existujú (nie nutne rozličné) komplexné čísla "z"1, ..., "z""n" také, že
Toto ukazuje, že pole komplexných čísel je na rozdiel od poľa reálnych čísel algebraicky uzavreté. Dôsledkom je, že súčin všetkých koreňov sa rovná (−1)"n" "a"0 a súčet všetkých koreňov sa rovná -"a""n"−1.
Príbovce

Príbovce sú obec na Slovensku ležiaca v okrese Martin v Žilinskom kraji, v bývalej Turčianskej župe, geograficky v regióne Turiec.
Polohopis.
Vodné toky.
V obci sa vlieva Blatnický potok do rieky Turiec.
Hospodárstvo.
V Príbovciach sídli slovenská firma TTS Martin vyrábajúca elektrické zdrojové agregáty a kogeneračné jednotky značky Martin Power. Vo výrobni v Príbovciach sa vyrábajú stroje pre domáci aj zahraničný trh. Agregáty značky Martin Power vyrobené v Príbovciach používajú jednotky OSN na svojich misiách po celom svete (napr. Afganistan, Golanské výšiny, Eritrea, Východný Timor).
Soľanka (chémia)

Soľanka je roztok chloridu sodného, jeho zdrojom sú prírodné ložiská. Chlorid sodný s malým podielom anorganických solí, kuchynskú soľ z neho získame varením.
Marsyas (skupina)

Marsyas je česká folkrocková skupina. Ako trio začala vystupovať v roku 1973, v rôznom zložení aktívne pôsobila do roku 1988, neskôr príležitostne až do súčasnosti.
Názov skupiny bol inšpirovaný satyrom Marsyasom z gréckej mytológie, ktorý vyzval boha Apolóna na súboj v hre na píšťalku a po porážke bol za živa zvlečený z kože. Na motívy tejto báje vznikla tiež jedna z najúspešnejších piesní skupiny, "Marsyas a Apollón".
Aranžmány boli inšpirované Neilom Youngom (formáciami Buffalo Springfield a Crosby, Stills, Nash &amp; Young). Okrem pôvodných autorských skladieb otextovali aj skladby od Boba Dylana, Jamesa Taylora, Joni Mitchell a iných folk-rockových hudobníkov.
Gary Moore

Gary Moore, celým menom Robert Wiliam Gary Moore (* 4. apríl 1952, Belfast, Severné Írsko – † 6. február 2011, Estepona, Španielsko) bol severoírsky gitarista a spevák hrajúci blues-rock.
Životopis.
Ako jedenásťročný začal hrať na gitare a šestnásťročný sa stal členom dublinskej skupiny Skid Row. Po odchode zo skupiny, založil v roku 1973 Gary Moore Band a vydal debutový album "Grinding Stone". O rok neskôr sa stal členom Thin Lizzy a nahral s nimi album "Night Life". Potom sa pripojil ku skupine Colosseum II a v druhej polovici sedemdesiatych rokov s nimi vydal platne "Strange New Flesh" a "Electric Savage". 
V roku 1978 sa osamostatnil, nahral album "Back on the Streets" na ktorom sa spevácky spolupodieľal spevák, gitarista a basák Phil Lynott z Thin Lizzy. V roku 1979 sa titulnou piesňou a baladou „Parisienne Walkways“ z tohto albumu dostal prvýkrát do hitparád. Po albume "Back on the Streets" sa opäť vrátil do skupiny Thin Lizzy a spolupracoval na "Black Rose". Nasledovalo turné po USA, ktoré ukázalo, že aj keď hudobne hardrocková skupina dobre ladí s keltsko-írskou melodickou gitarou Garyho Moora, jej divokosť a občasné drogové úlety mu nevyhovujú. Keď nezhody medzi nimi vyvrcholili, Moore sa schválne nedostavil opakovane na tri koncerty a dostal hodinovú výpoveď od manažéra skupiny.
Začiatkom osemdesiatych rokov zostavil kapelu "G-Force" a vydal rovnomenný album, ktorý nebol príliš úspešný. Znova začal hrať sólovo, v roku 1982 nahral "Corridors of Power", potom nasledoval "Victims of the Future". V roku 1985 naposledy spolupracoval s Philom Lynottom na protivojnovej skladbe "Out in the Fields", ktorá sa nachádza na melodickom albume s írskymi hudobnými motívmi "Run for Cover". 
Začiatkom deväťdesiatych rokov sa Gary Moore vrátil k hudbe, ktorá ho formovala už v dospievaní, k blues, rockovému hudobnému základu. V roku 1990 nahral bluesový album "Still Got the Blues", nasledovali "After Hourse" a "Blues Alive". Po týchto albumoch sa spojil s hudobníkmi z niekdajšieho tria Cream bubeníkom Gingerom Bakerom a spievajúcim basgitaristom Jackom Brucom. Pod názvom BBM (podľa začiatočných písmen ich priezvisk) vydali v roku 1994 album "Around the Next Dream". Z roku 1995 pochádza sólový album "Blues For Greeny", ktorým vzdal úctu vtedy ťažko chorému Petrovi Greenovi zakladateľovi a vedúcemu skupiny Fleetwood Mac.
Smrť.
Gary Moore zomrel na infarkt srdca vo veku 58 rokov, dňa 6. februára 2011, v skorých hodinách. V tom čase bol na dovolenke v hoteli Kempinski v meste Estepona v Španielsku so svojou priateľkou.
Saxon (hudobná skupina)

Saxon je britská heavymetalová hudobná skupina, ktorá vznikla roku 1976 v Bansley, South Yorkshire zo skupiny „Son Of a Bitch“. Ako líder novej vlny britského heavy metalu sa táto skupina dostala začiatkom 80. rokov medzi prvých 40 najúspešnejších skupín tohto žánru a okúsila úspech nielen v Európe, ale aj v Japonsku.
Hneď prvým albumom "Saxon" z roku 1979 sa táto skupina zapísala do hudobných dejín ako "heavymetalová star". Saxon dodnes pravidelne koncertuje a vydáva albumy.
Select (SQL)

SQL príkaz SELECT vracia množinu (result set) záznamov z jednej alebo viacerých tabuliek.
Používa sa na výber jedného alebo viacerých riadkov z jednej alebo viacerých tabuliek v databáze. Vo väčšine aplikácií je codice_1 najpoužívanejším Data Manipulation Language (DML) príkazom. Uvedením dotazu codice_1 špecifikuje používateľ opis požadovanej množiny výsledkov (result set), ale "nešpecifikuje", aké fyzické operácie sa vykonajú na jej výber z databázy. Preklad dotazu na optimálny plán je ponechaný na SRBD databázového systému, presnejšie na optimalizátor dotazov.
Medzi bežne používané kľúčové slová vzťahujúce sa na SELECT patria:
Príklady.
Pre tabuľku T dotaz codice_7 vráti všetky prvky všetkých riadkov tabuľky.
S rovnakou tabuľkou dotaz codice_8 vráti prvky stĺpca C1 všetkých riadkov tabuľky — v terminológii relačnej algebry sa vykoná "projekcia".
S rovnakou tabuľkou dotaz codice_9 vráti prvky stĺpca C1 všetkých riadkov tabuľky, kde sa hodnota stĺpca C1 rovná "1" — v terminológii relačnej algebry sa vykoná "výber", pretože je použité kľúčové slovo WHERE.
Si

Si, si alebo SI môže byť:
SI môže byť:
Si môže byť:
.si alebo .SI môže byť:
Protestantizmus

Protestantizmus alebo protestantstvo (príslušník sa nazýva protestant) je jedna z troch najväčších vetiev kresťanstva (popri katolíctve a pravosláví), ktorá vznikla v 16. storočí z európskej reformácie. 
História.
" Pre bližšie informácie pozri Reformácia " 
Smery protestantizmu.
Najdôležitejšie sú:
Niekedy k protestantom bývajú zaradzovaní i anglikáni. 
Dejiny pomenovania.
Pomenovanie nevzniklo z dôvodu „protestovania voči niečomu“ ale odkazuje na podanie protestu (právnický termín označujúci odvolanie) voči záverom Špajerského ríšskeho snemu.
Roku 1529 sa na podnet cisára (Svätej rímskej ríše nemeckého národa) Karla V. zišiel v Špajeri (Speyer v Nemecku) ríšsky snem. Cisár vzniesol rezolútne požiadavky na skončenie politiky ústupkov voči luteránom, predovšetkým zrušenie pravidla "Cuius regio, eius religio" (Čie panstvo, toho náboženstvo) a dôsledné presadenie wormského ediktu (o. i. fyzická likvidácia Martina Luthera a jeho nasledovníkov). Reakciou bol rovnako silný protest 6 ríšskych kniežat (vrátane Jana Saského, Juraja Brandenbursko-Ansbachského a Filipa Hesenského „Veľkolepého“) a 14 ríšskych miest. Týmto protestom bol legitimizovaný odpor voči cisárskej autorite ako takej.
Tento príklad slúži na ilustráciu dôležitosti prepojenia svetskej a duchovnej moci počas reformácie.
Tito

Tito
môže byť:
Queen

Queen môže byť:
Air

Air môže byť:
AIR môže byť:
Iatrogénne poškodenie

Iatrogénne poškodenie (grec. "iatros" = lekár; "genos" = pôvod) alebo iatrogénia je poškodenie pacienta spôsobené lekárom, napr. chybným výkonom, nesprávnym postupom ale aj nevhodným správaním.
Slovo iatrogénny znamená „zavinený lekárom”, ale použitý môže byť aj pri zavineniach spôsobených ostatným zdravotníckym personálom a farmaceutmi. Vždy však ide o negatívny význam.
Monty Python

Monty Python [ˌmɒnti ˈpaɪθn] bola britská komediálna skupina založená roku 1969. Ich prvá práca bol komediálny seriál pre televízny kanál BBC nazvaný Monty Python’s Flying Circus (Monty Pythonov lietajúci cirkus); vysielal sa 4 sezóny v rokoch 1969 - 1974 a má spolu 45 dielov. Seriál pozostával z jednotlivých skečov, ale existujú i diely pojaté ako jeden príbeh. Všetci členovia ho spoločne písali a pravidelne hrali väčšinu rolí (vrátane mnoho ženských). Scénky bývali doplnené inovatívnymi animáciami Terryho Gilliama. 
Skupina bola aktívna do začiatku 80tych rokov 20. storočia, potom sa jej členovia venovali individuálnym projektom. 
Členovia skupiny.
Za „siedmeho Pythona“ je niekedy označovaná herečka Carol Clevelandová, ktorá často hrala ženské postavy v Lietajúcom cirkuse aj vo filmoch.
Lienka sedembodková

Lienka sedembodková () patrí medzi najrozšírenejších zástupcov čeľade lienkovité na Slovensku, ale aj vo svete. Patrí do radu chrobáky.
Dospelá lienka meria 5 – . Telo je okrúhle a vypuklé, pronótum často prekrýva hlavu. Sú lesklé a hladké, niekedy ochlpené. Článkované tykadlá majú krátke kyjačikovité zakončenia. Vyskytuje sa v rozličných biotopoch od nížin až po horské oblasti. Žije na rozličných rastlinách, na ktorých larvy aj imága prenasledujú vošky. Dospelé imága lienky sa prebúdzajú v prvých teplých jarných dňoch. Spočiatku sa živí aj peľom a nektárom, no keď sa objavia prvé vošky, postupne sa stávajú iba tie jej hlavnou potravou. Denne zožerie až 50 vošiek. Lienky, ktoré zimujú v budovách, môžu byť aktívne aj počas zimy.
Internetový protokol

Internetový protokol (angl. "internet protocol"), skr. IP, je dátovo orientovaný komunikačný protokol sieťovej vrstvy (pozri OSI model) používaný zdrojovým a cieľovým strojom na výmenu dát sieťou s prepínaním paketov.
Dáta v IP sieti sa posielajú v blokoch nazývaných pakety alebo datagramy (v rámci IP sú termíny prakticky zameniteľné). Pri IP nie je potrebná žiadna príprava predtým, ako sa stroj pokúsi poslať pakety inému stroju, s ktorým dovtedy nekomunikoval.
Internet protokol poskytuje "nespoľahlivú" datagramovú službu (nazýva sa tiež "best effort"), tzn. neposkytuje ohľadne doručenia paketu takmer žiadne záruky. Paket môže prísť poškodený, môže prísť mimo poradia, v akom boli pakety pôvodne odoslané, môže prísť duplikovane alebo ho sieť môže úplne zahodiť. Ak aplikácia potrebuje spoľahlivosť, táto sa zabezpečuje inými prostriedkami.
Prepínače (switche) paketov alebo sieťové smerovače (routre) preposielajú prijaté IP datagramy prepojenými sieťami druhej vrstvy. Fakt, že chýba akákoľvek záruka ohľadne doručenia výrazne zjednodušuje návrh switchov. (Všimnite si, že ak sieť zahadzuje, preusporiadava alebo inak poškodzuje množstvo paketov, výkon siete z hľadiska používateľa bude slabý, takže sieťové zariadenia sa tomu snažia vyhnúť -- a odtiaľ termín "best effort". Občasná chyba však nespôsobí rozoznateľný rozdiel.)
IP je bežným prvkom dnešného internetu. Súčasný najpoužívanejší protokol sieťovej vrstvy je IPv4 -- tzn. táto verzia protokolu má číslo štyri. IPv6 je navrhovaným následníkom IPv4; dôvodom zavedenia je nedostatok adries v 32-bitovom adresnom priestore IPv4. IPv6 má 128-bitov pre zdrojovú a cieľovú adresu. Verzie 0 až 4 boli buď rezervované alebo nepoužité. Verzia 5 bola použitá pre experimentálny streamový protokol. Boli priradené aj iné čísla verzií, zvyčajne pre experimentálne protokoly, ale nikdy neboli širšie použité.
IP adresácia a smerovanie.
Snáď najkomplexnejším aspektom IP je adresácia a smerovanie. Adresácia je spôsob, akým sú koncovým strojom priraďované IP adresy a ako sú rozdelené a zoskupené podsiete IP adries. Smerovanie IP vykonávajú všetky stroje, ale najdôležitejšie sú medzisieťové smerovače (routre), ktoré zvyčajne používajú buď protokoly vnútornej brány (interior gateway protocols, IGP) alebo protokoly vonkajšej brány (external gateway protocols, EGP), aby pomohli pri rozhodovaní, ako preposlať IP datagram medzi sieťami.
Lienkovité

Lienkovité (Coccinellidae) je čeľaď všežravých chrobákov. Je rozšírená po celom svete a zahŕňa viac ako 450 opísaných druhov. Hmyz patriaci do tejto čeľade je zvyčajne veľký od do , žlto, oranžovo alebo červeno sfarbený s malými čiernymi škrvrnami na krovkách. Väčšinou majú okrúhle telo. U nás najznámejším predstaviteľom tejto čeľade je lienka sedembodková.
Henry Norris Russell

Henry Norris Russell (* 25. október 1877, Oyster Bay, New York – † 18. február 1957, Princeton, New Jersey) bol americký astronóm, ktorý spolu s Ejnarom Hertzsprungom, vynašiel Hertzsprung-Russellov diagram (1910).
Spolu s Raymondom Duganom a Johnom Stewartom napísali v roku 1927 významnú knihu v dvoch zväzkoch "Astronómia: Revízia Youngovej astronomickej príručky" (v angl. origináli Astronomy: A Revision of Young’s Manual of Astronomy)
(Ginn &amp; Co., Boston, 1926–27, 1938, 1945). Táto kniha sa stala štandardným astronomickým učebným textom pre dve nasledujúce desaťročia. Obsahovala dva zväzky: prvý "Slnečná sústava" a druhý "Astrofyzika a stelárna astronómia".
Insomnia

Insomnia môže byť:
Georg Simon Ohm

Georg Simon Ohm (* 16. marec 1789, Erlangen, Nemecko – † 6. júl 1854, Mníchov) bol nemecký fyzik a matematik, najznámejší objavom po ňom pomenovaného zákona, ktorý ukazuje závislosť elektrického prúdu od napätia. Skúmal tiež fyzikálnu podstatu sluchu.
Životopis.
Narodil v rodine zámočníckeho majstra. Matka mu predčasne zomrela. Otec aj napriek trvalej zaneprázdnenosti v dielni, sám študoval matematiku a fyziku z kníh a keď syn začal chodiť na gymnázium, vzbudil v ňom záujem o tieto vedy a poskytol mu prvé vedomosti. 
Ako pätnásťročný začal študovať matematiku, fyziku a filozofiu na univerzite v Erlangene. Pre nedostatok finančných prostriedkov musel po roku štúdium prerušiť a hľadať si zamestnanie. Stal sa učiteľom matematiky vo švajčiarskom Nidau a potom v Neuchâteli. Až neskôr sa opäť vrátil do rodného Erlangenu, dokončil štúdiá a v roku 1813 získal doktorát. Začas ostal na univerzite ako súkromný docent, ale pre skromné materiálne podmienky musel opäť odísť a prijať miesto profesora fyziky a matematiky na reálnom gymnáziu v Bambergu. Odtiaľ v roku 1817 odišiel na gymnázium do Kolína nad Rýnom, kde vykonal svoje najdôležitejšie objavy. 
Vo fyzikálnom kabinete, so skromnými a nedokonalými prístrojmi, robil pokusy, ktorými si overoval všetko, čo bolo dovtedy známe o účinkoch elektrického prúdu. Pokusy sa komplikovali nestálosťou elektromotorického napätia a vnútorného odporu obyčajného Voltovho článku. Preto na radu Poggendorfa použil termoelektrický článok z bizmutového a medeného drôtu.&lt;br&gt; 
Tento zdroj elektrického prúdu mal stále elektromotorické napätie, a tak Ohm mohol spoľahlivo skúmať vplyv odporu rôznych vodičov na prúd. 
Výsledky výskumov uverejňoval napred iba v krátkych správach.
Jeho najdôležitejší objav, podľa ktorého je elektrický prúd priamo úmerný elektromotorickému napätiu a nepriamo úmerný veličine, ktorá závisí od rozmerov a od charakteru vodiča, nazvali neskôr Ohmovým zákonom. Tento objav po prvý raz uverejnil v roku 1826 v práci ,Určenie zákona, podľa ktorého kovy vedú elektrinu". O rok neskôr svoj zákon teoreticky odôvodnil v rozsiahlejšej monografii ,Galvanický okruh spracovaný matematicky".
Ohmov zákon sa stretol s nedôverou a ostrou kritikou. Viacerí fyzici po dlhý čas nedokázali správne oceniť tento objav. Ohma ignorovanie výsledkov jeho práce, ako aj nedobré materiálne podmienky, roztrpčovali. Túžil dostať sa späť na univerzitu, podarilo sa mu však získať iba miesto profesora fyziky na polytechnike v Norimbergu, kde od roku 1833 strávil šestnásť rokov. 
Vo svojich prácach okrem iného dokázal, že elektrický odpor je priamo úmerný dĺžke vodiča a nepriamo úmerný jeho priečnemu prierezu a mernej vodivosti.
OSI

OSI môže byť:
Cena

Cena môže znamenať:
Káva

Káva je nápoj pripravený z rozomletých pražených semien kávovníka. Ako káva sa označuje aj prášok, ktorý sa na výrobu tohto nápoja používa a získava sa mletím pražených semien kávovníka, označovaných aj ako kávové zrná. Káva je mierne kyslá (5,0 – 5,1 pH) a kofeín, alkaloid, ktorý obsahuje, môže mať stimulačný efekt na ľudský organizmus. Po čaji je káva druhým najkonzumovanejším nápojom na svete.
Dejiny.
Povzbudivé účinky divo rastúcej kávy boli pravdepodobne prvýkrát objavené v severovýchodnych oblastiach Etiópie, odkiaľ pochádza aj jej názov "kaffa". Neskôr sa cez Egypt dostala do južnej časti Arabského polostrova, kde sa začalo s jej pestovaním. Prvé vierohodné dôkazy o pití kávy pochádzajú z polovice 15. storočia zo sufijských chrámov v Jemene. Až tu sa káva konzumovala spôsobom, aký poznáme dodnes – pražením semien a ich následným varením. V Európe sa začala stávať populárnou v 17. storočí (prvú európsku kaviareň otvorili v Benátkach v roku 1645), ale pitie kávy sa v Európe stalo masovou záležitosťou až v 19. storočí.
Kávové zrná.
Káva sa odborne pripravuje ako zmes semien rôznych druhov kávovníka. Používajú sa dve základné skupiny:
O chuť a vôňu v mletej kávovej zmesi sa starajú rôzne druhy "arabicy", o farbu druhy "robusty". Čím je káva tmavšia a horkejšia, tým viac robusty obsahuje. Iba najdrahšie značky neobsahujú robustu.
Kvalitatívne najvyššia úroveň kávy sa označuje ako premium gourmet / specialty coffee – prémiová odrodová káva.
Produkcia.
Stromy kávovníka sa pestujú vo viac ako 70 krajinách sveta, predovšetkým v tropických oblastiach Latinskej Ameriky, Juhovýchodnej a Južnej Ázie a Afriky. Najväčšími producentmi kávy na svete sú Brazília, Vietnam, Indonézia a Kolumbia. Svetová produkcia v roku 2007 dosiahla 7,742 mil. ton, čo zodpovedá 117 mil. vriec. Káva je jeden z najviac konzumovaných nápojov na svete. 
Príprava kávy.
Nápoj sa pripravuje mnohými rôznymi spôsobmi a s rôznymi prísadami. Základom je vždy pomletá káva a voda o teplote cca 92 – 100 °C. Správna teplota a jemnosť pomletia kávy závisí od konkrétneho spôsobu prípravy kávy.
Druhy prípravy kávy.
Turecká káva.
Tradičný spôsob prípravy tureckej kávy: káva sa pripravuje v džezve, malej nádobke, jedna porcia kávy. Do džezvy sa dá káva, naleje studená voda, niekedy sa pridá aj cukor, a až trikrát sa džezva nahrieva nad ohňom (v súčasnosti na sporáku a pod.), kým pena z kávy nevystúpi na povrch a neurobí klobúčik.
Na Slovensku sa pripravuje takzvaná „zalievaná káva“, nesprávne nazývaná „turecká káva“, Táto príprava kávy je populárna a tradičná v Česku a na Slovensku. Tento spôsob prípravy kávy nie je v iných zemiach obvyklý a má svoje nevýhody. Prudké sparenie kávy je veľmi nešetrné a uvoľňuje triesloviny, ktoré majú za následok menej nakyslú až hrdzavú chuť kávy.
Zoznam známych portov

IANA zodpovedá za priraďovanie čísel portov špecifickým aplikáciám. Známe porty sú z rozsahu 0-1023. Na UNIXových systémoch vyžaduje otvorenie portu z tohoto rozsahu rootovské oprávnenie. Čísla registrovaných portov sú v rozsahu 1024-49151. Čísla z intervalu 49152-65535 sú privátne alebo dynamické porty nepoužívané žiadou registrovanou aplikáciou.
IANA nepresadzuje dodržiavanie týchto zásad, je to jednoducho odporúčanie. Niekedy sa porty používajú pre inú aplikáciu ako je ich oficiálne IANA určenie. Môže to byť napríklad trójsky kôň alebo bežne používaný program, ktorý nedostal od IANA registrovaný port alebo rozsah portov.
ICANN uzatvorila 21. marca 2001 zmluvu s vládou USA a v súčasnosti vykonáva úlohu IANA.
Úplný aktuálny zoznam priradení portov IANA je na http://www.iana.org/assignments/port-numbers.
Neregistrované porty.
Toto sú porty, ktoré môžu byť bežne používané, ale nie sú formálne registrované u IANA.
Kde je použitie v konflikte s registrovanou aplikáciou je zaznačené KONFLIKT.
Blondie (skupina)

Blondie je americká rocková skupina, ktorú založili speváčka Deborah Harry a gitarista Chris Stein. Skupina sa stala priekopníkom americkej new wave a punkovej scény v ich počiatkoch v druhej polovici 70. rokov. Prvé dva štúdiové albumy boli silne ovplyvnené týmito žánrami. Hoci vďaka nim získala skupina úspech v Spojenom kráľovstve a Austrálii, v USA bola stále považovaná za undergroundovú formáciu. Avšak potom, ako vydala v roku 1978 album "Parallel Lines," sa stala celosvetovo známou a tento album nasledovali hity ako „Heart of Glass“, „Call Me“, „Rapture“ či „The Tide Is High“. Tie sú známe eklektickým miešaním hudobných štýlov ako disco, pop, reggae či hip-hop.
Po vydaní šiesteho štúdiového albumu "The Hunter" v roku 1982 sa skupina rozpadla. Speváčka Debbie Harry pokračovala vo svojej sólovej kariére, pričom bola premenlivo úspešná, a to predovšetkým kvôli starostlivosti o svojho partnera Chrisa Steina, ktorému bola diagnostikovaná ojedinenlá autoimunitná kožná choroba pemphigus. Potom ako sa skupina v roku 1997 opäť obnovila, si v roku 1999 získala popularitu skladbou „Maria“. Skladba dosiahla 1. miesto v britskom rebríčku UK Singles Chart po 20 rokoch od vydania skladby „Heart of Glass“.
Nasledujúce roky skupina koncertovala po celom svete a v roku 2006 bola uvedená do siene slávy Rock and Roll Hall of Fame. Celosvetovo sa predalo viac ako 40 miliónov nahrávok skupiny Blondie. Desiaty štúdiový album s názvom "Ghosts of Download" bol vydaný v roku 2014 a zatiaľ posledný jedenásty štúdiový album "Pollinator" bol vydaný 5. mája 2017.
História.
Počiatky skupiny siahajú do októbra 1973, kedy sa stretli speváčka Deborah Harry, ktorá bola pôvodne koncom 60. rokov členkou folkrockovej skupiny The Wind in the Willows, a gitarista Chris Stein, ktorý sa v roku 1973 stal členom skupiny Stilettoes. Obaja sa stretli v známom newyorskom klube CBGB. Pôvodne vystupovala skupina pod názvom Angel and the Snake, neskôr v auguste 1974 sa premenovala na Blondie. Deborah Harry povedala, že názov vznikol podľa pokrikovania vodičov nákladných áut, keď ju na ceste predbehli: „Hey, Blondie“.
Štýl a odkaz.
Skupina Blondie je známa nielen koncertným prejavom a vokálnym výkonom Deborah Harry, ale tiež začleňovaním prvkov iných hudobných žánrov od počiatočného punku, ako new wave, disko, pop, rap a reggae. 
V marci 2006 bola skupina Blondie uvedená do Rock and Roll Hall of Fame príhovorom Shirley Manson zo skupiny Garbage. Na slávnosť bolo pozvaných sedem členov (Harry, Stein, Burke, Destri, Infante, Harrison a Valentine), čo viedlo na pódiu k roztržke medzi aktuálnou skupinou a bývalým členom Frankom Infanteom, ktorý počas živého vysielania ceremónie požiadal o to, aby spolu s Nigelom Harrisonom mohli vystúpiť s Blondie. Harry požiadavku odmietla s tým, že skupina má svoje vystúpenie už odskúšané. V máji v roku 2006 bola skupina Blondie uvedená na chodník Rock Walk of Fame v Guitar Center na ulici Sunset Boulevard v Hollywoode. Novo uvedených volia už uvedení umelci. 
Diskografia.
Štúdiové albumy
Zoznam vládcov Albánska

Toto je zoznam vládcov vládnucich štátnym útvarom na území Albánska:
Králi/Kniežatá Albánska.
Od roku 1961 si trón nárokoval Leka Zogu, syn Zoga I., Albánska republika však roku 1997 v referende odmietlo návrat k monarchii.
Clannad

Clannad je írska hudobná skupina, ktorej tvorba je inšpirovaná keltskými motívmi. Hudobne sa radí k folk music a new age s prímesou rocku.
Založili ju v roku 1970 členovia rodiny Bhaonáinovcov (po anglicky Brennanovcov), do ktorej patrí aj známa Enya.
Skupina začínala ako folková kapela, využívala vo svojej tvorbe keltské motívy a ľudové nástroje. Enya s Clannadom spolupracovala na troch albumoch.
Zoznam spolukniežat Andorry

Toto je zoznam spolukniežat Andorry. Ďalšie informácie o vzniku a vývoji unikátneho andorrského monarchického systému a detailov týkajúcich sa podielu moci a rozhodovania andorrských spolukniežat, pozri heslo Spolukniežatá Andorry.
Zoznam prezidentov Francúzska

Tento zoznam nadväzuje na Zoznam panovníkov Francúzska.
Zoznam kráľov Anglicka, Škótska, Veľkej Británie a Spojeného kráľovstva

Poznámka.
"* Jana Greyová vládla de facto 9 dní v roku 1553, potom ju zosadila Mária I."
Mnemotechnická pomôcka.
Užitočná anglická básnička na memorovanie mien anglických kráľov od normanského záboru v chronologickom poradí:
Willy Willy Harry Steve,
Henry Dick John Henry three;
Then three Edwards Richard two,
Henry Four, Five Six then who?
Edward four five, Dick the bad,
Two more Henries, Ned the lad;
Bloody Mary she came next,
Then we have our Good Queen Bess.
From Scotland we got James the Vain;
Charlie one, two, James again.
William and Mary, Anna Gloria,
Four Georges, William, and Victoria.
Edward, George, the same again,
Now Elisabeth - and the end.
Populárna obmena znie takto:
Willy, Willy, Harry, Steve, 
Harry, Dick, John, Harry Three;
One, two, three Neds, Richard Two, 
Harries Four Five Six, then who? 
Edwards Four Five, Dick the Bad, 
Harries (twain) Ned Six (the lad); 
Mary, Bessie, James ye ken, 
Then Charlie, Charlie, James again 
Will and Mary, Anna Gloria 
Georges four, Will Fourth, Victoria 
Edward Seven next, and then 
Came George the Fifth in nineteen ten 
Ned the Eighth soon abdicated 
Then George the Sixth was coronated 
After which Elizabeth 
And that's all folks until her death
Zoznam predsedov vlády Veľkej Británie a Spojeného kráľovstva

Toto je zoznam predsedov vlád ("Prime Minister") Spojeného kráľovstva.
V 18. storočí je často nejasné, koho treba považovať za „prvého ministra“, či Prvého pána/lorda pokladnice ( „First Lord of the Treasury“), či Pána/lorda strážcu tajnej pečate („Lord Privy Seal“), či jedného zo Štátnych tajomníkov („Secretary of State“), pretože všetci naraz alebo aj iná funkcia fungovali ako „prví“ ministri v rôznych vládach. 
Funkcia predsedu vlády je však najčastejšie (a v poslednej dobe vždy) identická s funkciou Prvého pána/lorda pokladnice („First Lord of the Treasury“). Za prvého „prvého ministra“ v dejinách Spojeného kráľovstva (vtedy ešte zvaného Veľká Británia) sa najčastejšie považuje Robert Walpole (tak aj v tejto tabuľke), ale sú aj iné názory (napríklad sa za predsedov vlády považujú už predchádzajúci Prví páni pokladnice a podobne).
Kľúč farieb
Pozri aj.
Zoznam kráľov Anglicka, Škótska, Veľkej Británie a Spojeného kráľovstva
HVB Bank Slovakia

HVB Bank Slovakia, a.s. bola samostatná banka na Slovensku, po zlúčení s UniBanka, a. s. je súčasťou skupiny UniCredit, fungujúcej na Slovensku pod názvom UniCredit Bank Slovakia, a.s.
História.
HVB Bank Slovakia, a.s. bola založená v roku 1994, do ochodného registra zapísaná 30. mája 1994, svoju činnosť začala k 1. decembru toho roku. Bola 100% dcérskou spoločnosťou Bank Austria Creditanstalt AG so sídlom vo Viedni, táto sa však v roku 2000 spojila s HypoVereins Bank. V roku 2005 sa skupiny UniCredito Italiano a Bayerische Hypo und Vereinsbank zlúčili do jednej skupiny. Následkom toho sa na Slovensku k 1. aprílu 2007 UniBanka, a. s., zlúčila s HVB Bank Slovakia a.s. a prijala meno UniCredit Bank Slovakia a.s. 
Pred zlúčením v roku 2006 mala HVB Bank Slovakia 27 pobočiek na území Slovenska, 6 v Bratislave, po 2 v Banskej Bystrici a Košiciach a po jednej v ďalších 17-tich okresných a krajských mestách Slovenska. V priebehu roka 2006 banka poskytla klientom úvery vo výške 3,8 mld Sk. (približne 126 mil. €), klienti si depozitovali 9,3 mld Sk (približne 309 mil. €)
Denník

Denník môže byť:
Denník (žurnalistika)

Denník je druh tlačeného periodika vychádzajúceho zväčša šesť alebo päťkrát týždenne, najmenej však trikrát za týždeň, často s výnimkou nedele a štátnych sviatkov. Denníky sa delia na ranné noviny a večerníky. Prvým denníkom na Slovensku bol Slovenský denník vychádzajúci od roku 1910. 
Všeobecné noviny sú zvyčajne denníky nových správ na rôzne témy. Týždenníky vychádzajú raz týždenne a zvyčajne sú menšie a menej prestížne ako denníky.